Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiina islamistid tulistasid Gazast raketi Lõuna-Iisraeli.
Iisrael tegi vasturünnaku.
Pinged süvenevad Läänekaldal Juudas, Samaarias ja Jordani orus.
USA välisminister hoiatab Iisraeli moodustuvat valitsust
seoses valimiseelsete lubadustega.
Palestiina islamistid
tulistasid laupäeva õhtul Gazast raketi Lõuna-Iisraeli.
Iisrael ründas vastuseks Hamasi taristut sektoris.
Nädalavahetusel süvenesid pinged pärast seda,
kui Iisraeli vägedel tekkisid operatsiooni Lainemurdja osana
mitmes Juuda ja Samaaria paigas kokkupõrked terroriagentidega.
Kuigi iisraellaste seas keegi viga ei saanud,
kinnitati, et vähemalt kümme relvastatud võitlejat Hamasist
ja Palestiina Islmidžihaadist hukkus ning haavata sai veel mitmeid.
Kuigi Qatari ametnikud olevat avaldanud survet Hamasile
mitte süvendama pingeid Gaza piiril,
ei kuulanud rahvusvahelise määratlusega terrorirühmitus
Doha hoiatust
ja Hamasi rakk tulistas valimatult raketi Lõuna-Iisraeli asulate suunas.
Rakett plahvatas siiski asustamata alal,
põhjustamata vigastusi või kahju.
Ometi sihtisid IDF hävitajad kella 1 paiku öösel
Hamasi relvatehast,
mida rühmitus kasutas IDF esinduse teatel
oma peamise tootmisüksusena,
kus valmistati enamik rakette Gazas.
Lisaks ründas IDF ka Hamasi terroritunnelit sektori lõunaosas.
Järgmisel hommikul toonitas lahkuv Iisraeli peaminister Yair Lapid
pärast olukorra analüüsi
IDF peastaabiülema kindralleitnant Aviv Kochaviga,
et Iisraeli otsustavus Gaza islami- rühmituste suhtes on kõikumatu.
Analüüsisime olukorda IDF Juuda ja Samaaria divisjoni peakorteris
peastaabi ja kohalike ülematega.
IDF tegutseb mitmel rindel, mis nõuab neilt suuri jõupingutusi.
Öösel ründas IDF Hamasi objekti Gazas pärast raketituld Iisraeli.
Meie valitsus teatas, et igale raketile Iisraeli vastu vastatakse karmilt.
Ajastu, kus meid vastuseta tulistatakse, on möödas.
Nii taastasime heidutuse Gazas.
Lapid kiitis Juudas, Samaarias
ja Jordani orus tegutsevaid Iisraeli vägesid, rõhutades,
et Jeruusalemm toetab alati oma seaduskuulekaid vägesid,
kes riskivad eluga Iisraeli ja selle kodanike julgeoleku nimel.
IDF, ISA ja Piiripolitsei tegutsesid eile öösel Juudas ja Samaarias,
et ära hoida terroriakte.
See on olnud ulatuslik, otsustav kampaania rohkete saavutustega.
Aasta algusest alates on nurjatud 445 olulist terrorirünnakut,
sh üle 300 tulistamisrünnaku.
Terrorirühmitustele vastu seismiseks on meil tugev, distsiplineeritud armee,
kus on selge käsuliin, mis töötab üksnes seaduse raames.
See on meie tugevuse saladus. See moodustab IDF jõu.
Valitsus toetab täielikult meie sõdureid.
Me ei luba välisorganite juurdlusi,
me ei aktsepteeri IDF sõdurite, ISA ja Piiripolitsei personali laimammist.
Nad riskivad igapäevaselt eludega Iisraeli riigi ja elanike kaitsmiseks.
Teadku iga sõdur: kui nad järgivad seadust ja oma käske,
kuulub neile alati meie täielik toetus.
Teie valvate meie üle, aga meie valvame ka teie üle.
Operatsiooni Lainemurdja osana
tegid IDF, ISA ja Piiripolitsei eriüksused Juudas ja Samaarias
terrorismivastaseid reide,
mille käigus vahistati 25 kahtlustatavat terroristi.
Muuhulgas sisenesid IDF väesalgad Palestiina meedia teatel Jenini linna
ja vahistasid Yaha Sa'adi,
Palestiina Islamidžihaadi Samaaria haru juhi poja,
kelle tabamine umbes nelja kuu eest käivitas operatsiooni Tärkav Koit.
Raportite teatel tekkisid vahistamise käigus öösel kokkupõrked
palestiinlastest militantide ja Iisraeli sõdurite vahel.
Lisaks avasid palestiinlastest võitlejad
Petlemmast lõunas asuvas Deheishe linnas tule Iisraeli salkade pihta,
kes püüdsid kinni pidada terroritegevuses kahtlustatavat.
Iisraellaste seas keegi viga ei saanud,
kuid hukkus kahtlusaluse vend ja veel kuus militanti said viga.
Kui Iisrael jätkab visalt surveavaldusi
terrorielementide suhtes Läänekalda aladel,
esines USA välisminister Antony Blinken
liberaalse vasakpoolse Juudi Ameerika eestkostegrupi J Street
igaaastasel konverentsil,
kus ta toonitas esmalt USA kõikumatut toetust Iisraelile.
Iisraeli julgeoleku tugevdamisega tunnistame,
et ükski rahu pole jätkusuutlik ilma tugeva, ohutu Iisraelita;
süvendades Iisraeli integratsiooni regioonis ja maailmas,
hoiame kinni nägemusest kahest riigist kahele rahvale,
olles vastu tegevusele,
mis vähendavad selle eesmärgi saavutamise võimalusi;
ja teeme aktuaalseid samme
iisraellaste ja palestiinlaste elude parandamiseks.
Lisaks mainis Blinken Washingtoni olulisi rahaeraldisi,
millega igal aastal Jeruusalemma toetatakse,
et see saaks hankida relvi USA kaitsetööstuselt
oma kvalitatiivse sõjalise paremuse säilitamiseks.
Sellest lähtuv IDF ja USA armee vaheline koostöö
edendab nii Iisraeli kui USA
ühiseid riikliku julgeoleku huve.
Meie riigid osalevad regulaarselt ühistel sõjalistel õppustel,
teadustöös ja relvade arendamises.
Peame regulaarset strateegilist dialoogi. See aitab meil teha koostööd
erinevate regionaalsete ohtude vastu, millest tõsiseimat kujutab Iraan.
Iraani režiim ähvardab pidevalt Iisraeli kaardilt kustutada
ning varustab relvadega terroriste ja käsilasi nagu Hezbollah ja Hamas,
keda sarnaselt Iraaniga motiveerib Iisraeli olemasoluõiguse eitamine.
Viimastel kuudel mõistab üha rohkem riike seda,
mida oleme kaua teadnud Iraani kalduvuse kohta
külvata vägivalda ja ebastabiilsust. Näeme seda igapäevaselt,
kui režiim jätkab kodumaal oma rahu- meelsete protestijate mahasurumist,
tappes sadu kaasmaalasi, sh kümneid naisi ja lapsi;
ning vangistades veel tuhandeid oma brutaalsetesse vanglatesse.
Samal ajal relvastab režiim ja treenib Vene vägesid droonidega,
mida president Putin kasutab Ukraina tsiviilelanike tapmiseks
ja taristu hävitamiseks, mis varustab miljoneid peresid sooja, vee, elektriga,
nüüd, kui talv maad võtab.
USA tahab seista Iraani rahvaga, eriti naistega,
kui nad väljendavad erakorralist vaprust, seistes oma õiguste eest.
Blinken rõhutas ka režiimi brutaalsust ja kuigi Bideni valitsus usub endiselt,
et parim viis Iraani tuumaambitsioonide piiramiseks
on 2015. a tuumalepingu elustamine,
valmistutakse samavõrd ka alternatiivseteks võimalusteks.
Usume jätkuvalt, et diplomaatia on parim viis
hoida Iraani tuumarelva saamast.
Aga kui Iraani režiim peaks selle tee hülgama, ei tohiks selle juhid eksida,
et kõik alternatiivi on laual, tagamaks, et Iraan ei saaks tuumarelva.
Jätkame konsultatsioone Euroopa liitlaste, Iisraeli, regiooni partnerite
ja kolleegidega Kongressis edasiste sammude suhtes.
Seoses Bideni valitsuse ladviku kasvava murega
Iisraelis peaministri mandaadi saanud Benjamin Netanyahu
loodava valitsuse koosseisu suhtes,
toonitas Blinken Washingtoni plaani respekteerida Jeruusalemma
demokraatlike valimiste tulemust mõningail eeldustel.
Nagu president Biden ütles hr Netanyahule
oma õnnitlustelefonikõnes,
ootame uuelt Iisraeli valitsuselt koostööd
ühiste väärtuste edendamiseks nagu ka eelmiste valitsustega.
Väljendame jätkuvalt oma toetust demokraatia põhiprintsiipidele,
sh LGBT kogukonna õiguste respekteerimist
ja võrdset õiglust kõigile Iisraeli kodanikele.
Otsustame valitsuse üle selle aetava poliitika,
mitte üksikute isiksuste põhjal.
Ootame valitsuselt ühiste standardite järgimist,
mis oleme oma 70-aastaste suhete vältel rajanud.
Ja räägime oma Iisraeli sõpradega ausalt ja lugupidavalt,
nagu partnerid peaksidki.
Lisaks toonitas USA välisminister Bideni valitsuse jätkuvaid ponnistusi
süvendada Washingtoni suhteid palestiinlastega,
õhutades Palestiina omavalitsust välja juurima korruptsiooni
ja käivitama hädavajalikud reformid.
Kui president Biden ametisse astus, taastasime suhted palestiinlastega,
sh rahaeraldised ja tegime tööd usalduse taastamiseks.
Sellest peale oleme andnud neile üle 890 mln USD abiraha,
fookusega peamistel teemadel,
mis omavat suurimat mõju nende igapäevaelule:
toit, vaktsiinid, toetus julgeoleku tugevdamiseks.
Blinken mainis ka Bideni valitsuse kavatsust
edastada lähitulevikus veel 350 mln USD.
Washingtoni esidiplomaat toonitas ka Bideni valitsuse pürgimusi
laiendada Iisraeli regionaalset integratsiooni,
mis sai võimalikuks Aabrahami lepingute tõttu,
kus Trumpi valitsuse ajal sõlmiti normaliseerimissuhted nelja riigiga.
Aitäh, et vaatasite TV7 Iisraeli Uudiseid!
Seoses TV7 saatekavaga homme Iisraeli Uudiseid eetris pole.
Jeruusalemma Stuudiot näeb Soome kanalil ja internetis nagu ikka.
TV7 Iisraeli Uudised on taas eetris kolmapäeval.
Seni palvetage tagakiusatud vendade-õdede eest maailmas
ning paluge rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri